bluuebunny/crossref_metadata_2025 huggingface dataset:
Prostate-specific membrane antigen (PSMA) fusion imaging in prostate cancer: PET–CT vs PET–MRI
Authors: Liu Feng-Yuan , Sheng Ting-Wen , Tseng Jing-Ren , Yu Kai-Jie , Tsui Ke-Hong , Pang Se-Tong , Wang Li-Jen , Lin Gigin
Published: November 2021

Objectives:

To investigate whether PET–CT or PET–MRI is more appropriate for imaging prostate cancer, in terms of primary tumor detection, local staging and recurrence, as well as lymph nodes and distant metastases.

Methods:

A systematic literature search was conducted on Embase, PubMed/MEDLINE, and the Cochrane Library database. Studies evaluating the diagnostic performance of PET–CT vs PET–MRI in prostate cancer patients were emphasized.

Results:

We reviewed 57 original research articles during the period 2016–2021: 14 articles regarding the radiotracer PSMA; 18 articles regarding the primary tumor detection, local tumor staging, managing local recurrence; 17 articles for managing lymph node metastases; and eight articles for managing bone and other distant metastases. PSMA PET could be complementary to mpMRI for primary prostate cancer localization and is particularly valuable for PI-RADS three lesions. PET–MRI is better than PET–CT in local tumor staging due to its specific benefit in predicting extracapsular extension in MRI-occult prostate cancer patients. PET–MRI is likely superior as compared with PET–CT in detecting local recurrence, and has slightly higher detection rates than PET–CT in lymph node recurrence. PET–CT and PET–MRI seem to have equivalent performance in detecting distant bony or visceral metastases.

Conclusion:

In conclusion, PET–MRI is suitable for local and regional disease, either primary staging or restaging, whereas PET–CT is valuable for managing distant bony or visceral metastasis.

Advances in knowledge:

We reviewed the emerging applications of PET–MRI and PET–CT in clinical aspects. Readers will gain an objective overview on the strength and shortfalls of PET–MRI or PET–CT in the management of prostate cancer.
Unusual case of small bowel intussusception in adult revealing a Peutz-Jeghers syndrome
Authors: Bellamlih Habib , El Farouki Ayman , Oulahyane Rachid , Moatassim Billah Nabil , Nassar Ittimade
Published: November 2021

Peutz-Jeghers syndrome is a rare genetic disorder characterized by hyperpigmented mucocutaneous macules, hamartomatous polyps of the small intestine, and family history. These hamartomatous polyps can cause intermittent abdominal pain, chronic anemia, or even intussusception. Imaging has an important role in the diagnosis of this syndrome but also in the identification of complications and periodic surveillance. Here, we present a demonstrative case of a Peutz-Jeghers syndrome associated with intussusception in a 16-year-old patient.
RNA in formation and regulation of transcriptional condensates
Authors: Sharp Phillip A. , Chakraborty Arup K. , Henninger Jonathan E. , Young Richard A.
Published: November 2021

Macroscopic membraneless organelles containing RNA such as the nucleoli, germ granules, and the Cajal body have been known for decades. These biomolecular condensates are liquid-like bodies that can be formed by a phase transition. Recent evidence has revealed the presence of similar microscopic condensates associated with the transcription of genes. This brief article summarizes thoughts about the importance of condensates in the regulation of transcription and how RNA molecules, as components of such condensates, control the synthesis of RNA. Models and experimental data suggest that RNAs from enhancers facilitate the formation of a condensate that stabilizes the binding of transcription factors and accounts for a burst of transcription at the promoter. Termination of this burst is pictured as a nonequilibrium feedback loop where additional RNA destabilizes the condensate.
Utility and significance of clinical risk factor scoring model in predicting central compartment lymph node metastasis (CLNM) in patients with papillary thyroid cancer (PTC)
Authors: Shen Wei , Pan Xiao-jia , Li Qing-huai
Published: November 2021

Objectives: To establish and discuss the significance of a clinical risk factor scoring model in predicting central compartment lymph node metastasis (CLNM) (level VI) in patients with papillary thyroid cancer (PTC).

Methods: A retrospective analysis was performed on 412 patients who underwent surgical treatment for PTC who were admitted to the Second Hospital of Hebei Medical University between July 2016 and May 2017, with the patients being divided into a CLNM group and a non-metastasis (NM) group. Risk factors such as sex, age, tumor diameter, capsular invasion, multifocality, and tumor location were recorded for scoring via maximum likelihood estimation (MLE)-based discriminant analysis. The scoring model was used for prospective analysis of CLNM in another 104 patients. Besides, the discriminant function that was developed using the risk factors based on the retrospective data derived from the 412 patients was evaluated by plugging the retrospective data in for specified variables, with a higher score indicating a greater risk of developing CLNM. Clinical diagnosis of CLNM was based on postoperative paraffin section pathology, which was adopted as the criterion to assess discriminative accuracy in the prospective and retrospective groups.

Results: The discriminative accuracy of the scoring model was 71.8% in the retrospective group and 72.2% in the prospective group.

Conclusions: The scoring model enables simplified, quantitative analysis of CLNM in PTC patients. The scoring model has clinical significance in that it provides a basis for the choice of operation, personalized postoperative treatment, and prognosis of PTC.

doi: https://doi.org/10.12669/pjms.38.1.4450

How to cite this:Shen W, Pan X, Li Q. Utility and significance of clinical risk factor scoring model in predicting central compartment lymph node metastasis (CLNM) in patients with papillary thyroid cancer (PTC). Pak J Med Sci. 2022;38(1):214-218.  doi: https://doi.org/10.12669/pjms.38.1.4450

This is an Open Access article distributed under the terms of the Creative Commons Attribution License (http://creativecommons.org/licenses/by/3.0), which permits unrestricted use, distribution, and reproduction in any medium, provided the original work is properly cited.
Nurse Led Extubation in Adult PACU - A Lean Process
Authors: Memon Zulfiqar , Gladney Andrew , Thomas Jubil , Lal Shankar
Published: November 2021

doi: https://doi.org/10.12669/pjms.38.1.5337

How to cite this:Memon Z, Gladney A, Thomas J, Lal S. Nurse Led Extubation in Adult PACU - A Lean Process. Pak J Med Sci. 2022;38(1):330. doi: https://doi.org/10.12669/pjms.38.1.5337
Keyphrase extraction techniques
Authors: Παπαγιαννοπούλου Ειρήνη
Published: November 2021

Αυτή η διατριβή συνεισφέρει μια πρωτότυπη έρευνα στο πεδίο της εξαγωγής φράσεων κλειδιών. Η εξαγωγή φράσεων κλειδιών από κείμενα σχετίζεται με την αυτόματη εξαγωγή αντιπροσωπευτικών φράσεων από ένα έγγραφο που εκφράζουν όλες τις βασικές πτυχές του περιεχομένου του. Οι φράσεις κλειδιά αποτελούν μια εννοιολογική περίληψη του εγγράφου, η οποία είναι πολύ χρήσιμη στα ψηφιακά συστήματα διαχείρισης πληροφοριών, στη σημασιολογική δεικτοδότηση, καθώς και στην ομαδοποίηση/ταξινόμηση εγγράφων. Η μελέτη μας επικεντρώνεται σε μεθόδους εξαγωγής φράσεων κλειδιών χωρίς επίβλεψη. Τα βασικά βήματα μιας μη επιβλεπόμενης μεθόδου εξαγωγής φράσεων κλειδιών είναι τα ακόλουθα. Αρχικά, η μέθοδος επιλέγει τις υποψήφιες λεκτικές μονάδες με βάση ορισμένους κανόνες, όπως επιλογή λέξεων που ανήκουν σε συγκεκριμένα μέρη του λόγου. Στη συνέχεια, αναθέτει ένα σκορ στις υποψήφιες λεκτικές μονάδες και σχηματίζει φράσεις επιλέγοντας τις λεκτικές μονάδες με τα πιο υψηλά σκορ. Αν και το πεδίο εφαρμογής της διατριβής είναι το κείμενο, οι συνεισφορές της θα μπορούσαν να επεκταθούν και σε άλλους τομείς εφαρμογών όπου επικρατούν οι γράφοι ως μέσο αναπαράστασης πληροφορίας. Σε αυτή την εργασία μας απασχολούν τα εξής θέματα: (α) η βαθύτερη κατανόηση των μεθόδων φράσεων κλειδιών, (β) η πρόταση εναλλακτικής αναπαράστασης και τρόπου αξιοποίησης της στατιστικής πληροφορίας του υπό εξέταση εγγράφου, (γ) η μελέτη του βαθμού επίδρασης των διαφορετικών μετρικών/προσεγγίσεων αξιολόγησης και συνόλων φράσεων κλειδιών για αξιολόγηση στην εκτίμηση της επίδοσης των μεθόδων, καθώς και η πρόταση νέων μετρικών/προσεγγίσεων αξιολόγησης. (δ) Τέλος, παρουσιάζουμε μια μελέτη για την σημασιολογική εξέλιξη των λέξεων της ελληνικής γλώσσας χρησιμοποιώντας διανυσματικές αναπαραστάσεις λέξεων. Σε αυτή τη διατριβή, παρουσιάζουμε με οργανωμένο τρόπο τις μεθόδους εξαγωγής φράσεων κλειδιών προτείνοντας σχήματα κατηγοριοποίησής τους. Στη συνέχεια, παρουσιάζουμε μια νέα μη επιβλεπόμενη μέθοδο εξαγωγής φράσεων κλειδιών, της οποίας η βασική καινοτομία είναι η χρήση τοπικης διανυσματικης αναπαράστασης λέξεων. Καθώς αυτή είναι η πρώτη φορά που χρησιμοποιείται μία τέτοια τοπική διανυσματική αναπαράσταση λέξεων στο πεδίο της εξαγωγής φράσεων κλειδιών, δίνουμε επίσης ιδιαίτερο βάρος και σε μεθόδους εξαγωγής λέξεων κλειδιών για τη βελτίωση της διαδικασίας κατάταξης/ανάθεσης σκορ των επιμέρους λέξεων. Στη συνέχεια, παρουσιάζουμε μία μελέτη αξιολόγησης της επίδοσης εμπορικών πακέτων λογισμικού και των κυριότερων μεθόδων μη επιβλεπόμενης εξαγωγής φράσεων κλειδιών καθώς και μία ανάλυση για την εκτίμηση της επίδοσης των μεθόδων σε σχέση με τη χρήση διαφορετικών μετρικών/προσεγγίσεων αξιολόγησης και συνόλων φράσεων κλειδιών για αξιολόγηση. Τέλος, στο πλαίσιο του ενδιαφέροντός μας για εξαγωγή φράσεων κλειδιών από κείμενα ελληνικής λογοτεχνίας του 19ου-21ου αιώνα, αξιοποιώντας διανυσματικές αναπαραστάσεις λέξεων, ξεκινήσαμε μια μελέτη για την σημασιολογική εξέλιξη των λέξεων όπως αυτή αποτυπώνεται μέσα από διανύσματα λέξεων.
Study of bioactive constituents of hen egg yolks after receiving enriched feeds
Authors: Λαντζουράκη Δήμητρα
Published: November 2021

Σήμερα υπάρχει ιδιαίτερο ενδιαφέρον για το σχεδιασμό και την παραγωγή καινοτόμων και/ή εμπλουτισμένων τροφίμων έχοντας τη δυνατότητα τροποποίησηςτης σύστασης, των οργανοληπτικών χαρακτηριστικών και της θρεπτικής αξίας τους, ενώ παράλληλα να ανταποκρίνονται στις ανάγκες των καταναλωτών. Επιπλέον, ο ανεπαρκής χειρισμός και εκμετάλλευση βιομηχανικών υποπροϊόντων πλούσιων σε λειτουργικά συστατικά, που όμως αποτελούν ένα σημαντικό περιβαλλοντικό ρύπο, εγείρει ανησυχία. Η διατριβή αυτή σχεδιάστηκε ώστε να διερευνήσει τη δυνατότητα εμπλουτισμού τροφίμων ζωικής προέλευσης από φυτικά υποπροϊόντα πλούσια σε αντιοξειδωτικά, μέσω της ενσωμάτωσής τους σε ζωοτροφές ως μέρος μιας ευρύτερης μελέτης χρηματοδοτούμενης από την ερευνητική επιχορήγηση «Αξιοποίηση φυσικών αντιοξειδωτικών στην εκτροφή των αγροτικών ζώων γιαπαράγωγη προϊόντων ποιότητας" στο πλαίσιο του προγράμματος «ΘΑΛΗΣ». Συγκεκριμένα, ο κρόκος του αβγού, επιλέχθηκε ως το κεντρικό σημείο της έρευνας, καθώς απευθύνεται σε πολλές ομάδες καταναλωτών και έχει αποδεδειγμένη θρεπτική αξία. Τα υποπροϊόντα εσπεριδοειδών επιλέχθηκαν δεδομένου ότι είναι άφθονα στην ελληνική αγροβιομηχανία και είναι πλούσια σε ευρέως μελετημένα αντιοξειδωτικά, συμπεριλαμβανομένων των φλαβονοειδών. Τα ευρήματα της παρούσας έρευνας παρέχουν πληροφορίες αναφορικά με την τροποποίηση του χρώματος, του προφίλ των λιπιδικών συστατικών και της αντιοξειδωτικής ικανότητας του κρόκου του αβγού μέσω του εμπλουτισμού της τροφής της όρνιθας με υποπροϊόντα πορτοκαλιού. Επιπλέον, η διατριβή εξετάζει επιστημονικά δεδομένα από την εφαρμογή διαφορετικών φασματοφωτομετρικών, χρωματογραφικών και φασματομετρικών αναλυτικών μεθοδολογιών για τη μελέτη της λιπιδικής σύστασης των αβγών, και τελικώς ταυτοποιεί και αναδεικνύει σχετικούς βιοδείκτες ως μέσον για την αποτελεσματική παρακολούθηση της παρέμβασης στασυστατικά του κρόκου “σχεδιασμένων” αβγών.
Models and algorithms of soft error inducing mechanisms in ICs
Authors: Τσουμάνης Πελοπίδας
Published: November 2021

Η αξιοπιστία των Ολοκληρωμένων Κυκλωμάτων (ΟΚ) ήταν ανέκαθεν μία από τις πιο συχνές ανησυχίες στον τομέα του VLSI, πόσο μάλλον σήμερα, που η συνεχής συρρίκνωση της τεχνολογίας που ακολουθεί το Νόμο του Moore τα καθιστά πιο ευάλωτα σε διάφορους παράγοντες. Η πρόκληση που έχει να κάνει με την αξιοπιστία και τα Μεταβατικά Σφάλματα που προκαλούνται από ιονίζουσα ακτινοβολία κερδίζει συνεχώς έδαφος και έχει τραβήξει την προσοχή αρκετών ερευνητών προσφάτως. Ένα σωματίδιο επαρκούς ενέργειας που συγκρούεται με ένα τρανζίστορ μπορεί να προκαλέσειδιαταραχή στην ισορροπία μεταξύ ηλεκτρονίων και οπών εντός της συσκευής, έχοντας ως αποτέλεσμα την αλλαγή της λογικής κατάστασης της εξόδου της πύλης που διαρκεί συνήθως ορισμένα picoseconds. Το προσωρινό αυτό φαινόμενο που εμφανίζεται ως ένας ανεπιθύμητος παλμός στην έξοδο, που καλείται και Single Event Transient (SET), μπορεί να επηρεάσει τη σωστή λειτουργία του κυκλώματος καθώς διαδίδεται και εν τέλει αποθηκεύεται σε κάποιο στοιχείο μνήμης. Αυτό ονομάζεται Μεταβατικό Σφάλμα και παρόλο που δεν είναι μόνιμο μπορεί να προκαλέσει απρόσμενη συμπεριφορά στο κύκλωμα. Έτσι, είναι σημαντικό για τη βιομηχανία να γνωρίζει την ευπάθεια των κυκλωμάτων σε τέτοιου είδους κινδύνους, ειδικότερα όταν αυτά αφορούν κρίσιμα συστήματα, όπως ιατρικά, αεροηλεκτρονικά, στρατιωτικά, κ.ά. Σε αυτήν τη διατριβή παρουσιάζουμε ένα ολοκληρωμένο πλαίσιο για τη μοντελοποίηση των Μεταβατικών Σφαλμάτων εξαιτίας της ιονίζουσας ακτινοβολίας στη συνδυαστική λογική των ΟΚ, παρέχοντας μία εκτίμηση της Συχνότητας Μεταβατικών Σφαλμάτων (ΣΜΣ), ενός ευρέως διαδεδομένου μέτρου για την ευπάθεια των ΟΚ σε τέτοιους κινδύνους. Η προτεινόμενη μεθοδολογία που βασίζεται σε Monte Carlo προσομοιώσεις, λαμβάνει υπόψην το φυσικό σχέδιο ενός κυκλώματος ούτως ώστε να μοντελοποιήσει τα Single Event Multiple Transients (SEMTs), τα οποία γίνονται ολοένα και πιο συχνά με τη συρρίκνωση της τεχνολογίας. Επίσης, παρουσιάζονται δύο παραλλαγές του κύριου αλγορίθμου της εκτίμησης της ΣΜΣ, για την ταυτοποίηση των ευαίσθητων περιοχών και των πιο ευαίσθητων πυλών ενός κυκλώματος, επιτρέποντας μικρές τροποποιήσεις είτε της σχεδίασης του κυκλώματος, είτε ακόμη και των στρατηγικών χωροθέτησής του στα πρώτα στάδια της σχεδίασης με σκοπό τη μείωση της ΣΜΣ. Τα αποτελέσματα της εκτίμησης της ΣΜΣ επιδεικνύονται με μία ποικιλία προσομοιώσεων που πραγματοποιούνται πάνω στα ISCAS ’89 κυκλώματα για τις τεχνολογίες των 45nm και 15nm, ενώ η επαλήθευση με το εργαλείο προσομοίωσης HSPICE υποδεικνύει αποδεκτή απόκλιση για τα μικρής κλίμακας κυκλώματα. Τέλος, εξετάζεται η συμπεριφορά της σύγχρονης τεχνολογίας κατασκευής ΟΚ Fully-Depleted Silicon-On-Insulator (FDSOI) απέναντι στα χτυπήματα των σωματιδίων και συγκρίνεται με τη συμβατική Bulk τεχνολογία μέσω προσομοιώσεων TCAD.
Η σύγχρονη συζήτηση για την επανεννοιολόγηση του αναλυτικού προγράμματος και τα εναλλακτικά σχολεία στις Ηνωμένες Πολιτείες της Αμερικής
Authors: Σαββουλίδου Χριστίνα
Published: November 2021

Το αναλυτικό πρόγραμμα σηματοδοτεί μία θεμελιώδη διάσταση της παιδαγωγικής καθώς εμπεριέχει σημασιολογικά, ως δομικά στοιχεία, το είδος της επίσημης- και ανεπίσημης- γνώσης που εισάγεται στη σχολική εκπαίδευση και τον γενικό σκοπό της. Συνεπώς, συμβάλλει καίρια στη διαμόρφωση των ατόμων, των πολιτών, της κοινωνίας. Ταυτόχρονα, όσο κι αν κάποιος ισχυριστεί ότι γνωρίζει σε βάθος τον συγκεκριμένο όρο, σύντομα θα διαπιστώσει πως ο τελευταίος αποτελεί ακόμη μια «άγνωστη χώρα» με ανεξερεύνητα στοιχεία. Επιπροσθέτως, συνιστά μια έννοια που εύκολα εγείρει αντιπαραθέσεις, παρερμηνείες, ατέρμονες συζητήσεις, καθώς είναι σύνθετη, ευάλωτη και επηρεάζεται από εκπαιδευτικές πολιτικές, παιδαγωγικές και φιλοσοφικές θεωρήσεις. Ο Woodrow Wilson είχε πει κάποτε πως «είναι ευκολότερο να μετακινήσεις ένα κοιμητήριο παρά να πραγματοποιήσεις μια αλλαγή στο αναλυτικό πρόγραμμα». Το αμερικανικό κίνημα της επανεννοιολόγησης επιδιώκει ακριβώς αυτήν τη δύσκολη μεταβολή· συγκεκριμένα, τον επαναπροσδιορισμό συμβατικών εννοιών του αναλυτικού προγράμματος, τη μετάβαση από την ανάπτυξη στην κατανόηση, από τη στατικότητα στη δυναμική, από τη διεκπεραίωση στη διερεύνηση της ανθρώπινης και εκπαιδευτικής εμπειρίας. Συμμάχους σε αυτήν την πορεία βρίσκει ποικίλα επιστημονικά πεδία με ουσιαστική συνεισφορά. Στην ίδια λογική μιας διαφορετικής προσέγγισης του αναλυτικού προγράμματος, τα αμερικανικά σχολικά δίκτυα των small schools και των essential schools διαθέτουν ένα θεωρητικό υπόβαθρο μεταφρασμένο σε επιτυχημένη σχολική πρακτική διαμορφώνοντας ένα αξιόλογο υλικό για την εκπαιδευτική και επιστημονική κοινότητα. Η επανεννοιολόγηση και τα προαναφερθέντα σχολεία δεν εστιάζουν σε αλλαγές που σχετίζονται μόνο με το γνωστικό μέρος του αναλυτικού προγράμματος αλλά επίσης με το κοινωνικό και το προσωπικό· με την άμβλυνση, δηλαδή, των κοινωνικών αδικιών, τη συμπερίληψη των μαθητών που εκκινούν από μια δυσκολότερη αφετηρία και την ατομική ενδυνάμωση του καθενός που συμμετέχει στο παιχνίδι της (σχολικής) ζωής.
Η προβλεπτική αξία νεότερων υπερηχογραφικών παραμέτρων και δεικτών στην υποτροπή της κολπικής μαρμαρυγής σε ασθενείς που υποβάλλονται σε φαρμακευτική ή ηλεκτρική ανάταξη
Authors: Καραντουμάνης Ιωσήφ
Published: November 2021

Σκοπός: Ο εντοπισμός ασθενών με υψηλό κίνδυνο υποτροπής της κολπικής μαρμαρυγής (ΚΜ) παραμένει δύσκολος. Αυτή η μελέτη στόχευε στην αξιολόγηση του συνολικού χρόνου της κολπικής αγωγής (TACT) και της ασυγχρονίας του Αριστερού κόλπου (LA) ως προγνωστικούς παράγοντες της υποτροπής της ΚΜ.Μέθοδοι: Εξήντα διαδοχικοί ασθενείς μετά το πρώτο τους επεισόδιο κολπικής μαρμαρυγής το οποίο τερματίστηκε είτε αυτόματα είτε με καρδιοανάταξη, υποβλήθηκαν σε διαθωρακική υπερηχοκαρδιογραφία. Υπολογίσθηκε ο συνολικός χρόνος της κολπικής αγωγής (TACT) υπολογιζόμενος από το χρονικό διάστημα μεταξύ της έναρξης του κύματος P στο ηλεκτροκαρδιογράφημα και της κορυφής του κύματος A΄ στην απεικόνιση με το ιστικό Doppler (διάστημα PA-TDI). Ακόμη εκτιμήθηκαν οι ογκομετρικές και λειτουργικές παράμετροι του αριστερού κόλπου όπως και η ιστική παραμόρφωση (strain) και στους δύο κόλπους. Υπολογίσαμε το μέσο mean PA-TDI - τον μέσο όρο των μετρήσεων PA-TDI σε όλα τα τοιχώματα του αριστερού κόλπου (LA) αλλά και τη διαφορά μεταξύ του μεγαλύτερου και του μικρότερου διαστήματος PA (DLS) όπως και της τυπικής απόκλισης των διαστημάτων 4 PA (SD4) για την καλύτερη αξιολόγηση της σφαιρικής αναδιαμόρφωσης του αριστερού κόλπου και της ασύγχρονη κινητικότητας, αντιστοίχως. Το πρωτογενές καταληκτικό σημείο ήταν η υποτροπή της κολπικής μαρμαρυγής.Αποτελέσματα: Οι ασθενείς με υποτροπή της κολπικής μαρμαρυγής είχαν σημαντικά παρατεταμένα διαστήματα PA-TDI σε κάθε τοίχωμα του LA και συνεπώς μεγαλύτερο μέσο PA-TDI από εκείνους χωρίς υποτροπή (μέσος PA-TDI: 157,4 ± 17,9 έναντι 110,2 ± 7,7 ms, p <0,001). Κατά την μονοπαραγοντική (univariate) ανάλυση, ο δείκτης μέγιστου όγκου του αριστερού κόλπου (LA maximum volume index), το συνολικό κλάσμα εκκένωσης (total LA emptying fraction), ο δείκτης μέγιστου όγκου δεξιού κόλπου (right atrial maximum volume index) το PA-TDI, το DLS, και το SD4 ήταν οι προγνωστικοί παράγοντες της υποτροπής της κολπικής μαρμαρυγής. Στην πολυπαραγοντική ανάλυση, τα διαστήματα PA-TDI σε όλα τα τοιχώματα του LA παρέμειναν ισχυροί προγνωστικοί παράγοντες με το μέσο PA-TDI (odds ratio:1,04, 95% διάστημα εμπιστοσύνης 1,03-1,06) να έχει βέλτιστο σημείο cutoff 125,8 ms στην καμπύλη ανάλυσης χαρακτηριστικών receiver operator που παρέχει 98 % ευαισθησία και 100% ειδικότητα για υποτροπή της κολπικής μαρμαρυγής (περιοχή κάτω από την καμπύλη = 0,989).Συμπεράσματα: Το διάστημα PA-TDI ήταν ένας ανεξάρτητος προγνωστικός παράγοντας της υποτροπής της κολπικής μαρμαρυγής και ήταν ανώτερος από τις καθιερωμένες υπερηχοκραδιογραφικές παραμέτρους.
Subjective survival expectations and morbidity patterns of European citizens aged 50 years and older
Authors: Παπαχρήστος Απόστολος
Published: November 2021

Οι προσδοκίες των ανθρώπων για την μελλοντική επιβίωση τους μεταβάλλονται κατά τη διάρκεια της ζωής τους. Κάποιοι είναι σταθερά πιο αισιόδοξοι και πιστεύουν ότι οι πιθανότητες της μελλοντικής επιβίωσης τους είναι υψηλές. Η συστηματική διερεύνηση των χαρακτηριστικών τόσο των αισιόδοξων όσο και των απαισιόδοξων ανθρώπων μπορεί να αποκαλύψει τους λόγους διαφορών της αναμενόμενης Υποκειμενικής Επιβίωσης.Τα αποτελέσματα αυτής της διατριβής δείχνουν ότι υπάρχουν κοινοί παράγοντες που επηρεάζουν τις Υποκειμενικές Πιθανότητες Επιβίωσης. Αφενός, παράγοντες όπως ένας μεγάλος αριθμός παιδιών, υψηλότερη κοινωνικό-οικονομική κατάσταση, συχνή σωματική δραστηριότητα, συχνή κατανάλωση φρούτων ή λαχανικών και αυγών ή οσπρίων καθώς και καλύτερη ποιότητα ζωής σχετίζονται με υψηλότερες Υποκειμενικές Πιθανότητες Επιβίωσης, νεανική Βιολογική Ηλικία καθώς και μακροζωία. Από την άλλη πλευρά, παράγοντες όπως κακή υγείας, περισσότεροι περιορισμοί στις Δραστηριότητες της καθημερινής ζωής, μεγαλύτερος αριθμός χρόνιων ασθενειών, κακή μνήμη, κακές δεξιότητες γραφής και κατάθλιψη σχετίζονται με χαμηλότερες Υποκειμενικές Πιθανότητες Επιβίωσης, εξελιγμένη Βιολογικής Ηλικίας και υψηλότερη θνησιμότητα.Ένας από τους ερευνητικούς στόχους της παρούσας διατριβής είναι η εξέλιξη μιας καινοτόμου μεθόδου για την εκτίμηση της «Υποκειμενική Ηλικία Επιβίωσης», με βάση τις Υποκειμενικές Πιθανότητες Επιβίωσης και τους πινάκες θνησιμότητας του γενικού πληθυσμού. Τα αποτελέσματα της διατριβής δείχνουν σαφώς ότι τόσο οι Υποκειμενικές Πιθανότητες Επιβίωσης όσο και η «Υποκειμενική Ηλικία Επιβίωσης» είναι ανεξάρτητοι παράγοντες που προβλέπουν θνησιμότητα. Αυτό συνεπάγεται ότι οι δύο ποσότητες αυτές περιλαμβάνουν «πληροφορίες επιβίωσης» σημαντικές για την πρόβλεψη της πραγματικής επιβίωσης και μπορούν να χρησιμοποιηθούν για την εκτίμηση Δεικτών Γήρανσης του πληθυσμού. Τέλος, τα πρότυπα της «Υποκειμενικής Ηλικίας Επιβίωσης» είναι επίσης συγκρίσιμα με τα πρότυπα της Βιολογικής Ηλικίας και της Υποκειμενικής Ηλικίας.Η εισαγωγή της έννοιας «Υποκειμενική Ένταση Θνησιμότητας» επιτρέπει τον επαν-υπολογισμό των Υποκειμενικών Πιθανοτήτων Επιβίωσης για μικρότερο χρονικό ορίζοντα εκτίμησης. Για παράδειγμα οι συμμετέχοντες στο SHARE Wave 6 εκτιμούν την πιθανότητα επιβίωσης τους για τα επόμενα 14 έτη, κατά μέσο όρο. Ωστόσο, για την εκτίμηση της ακρίβειας των Υποκειμενικών Πιθανοτήτων Επιβίωσης μικρότεροι χρονικοί ορίζοντες εκτίμησης απατούνται (π.χ. 2 έτη μέχρι το επόμενο SHARE Wave). Οι Υποκειμενικές Πιθανότητες Επιβίωσης με μικρότερο χρονικό ορίζοντα εκτιμώνται με την χρήση της «Υποκειμενική Ένταση Θνησιμότητας».Τα αποτελέσματα δείχνουν ότι αφενός οι Υποκειμενικές Πιθανότητες Επιβίωσης που αντιστοιχούν σε χρονικό ορίζονται 2 ετών (μέχρι το SHARE Wave 7) και αφετέρου η «Υποκειμενική Ηλικία Επιβίωσης», είναι ανεξάρτητοι παράγοντες που προβλέπουν θνησιμότητα και περιλαμβάνουν πληροφορίες σημαντικές για την πρόβλεψη της πραγματικής επιβίωσης.
Μελέτη των προωθητικών δυνάμεων του χεριού στο ελεύθερο στυλ κολύμβησης
Authors: Μπόλη Αλεξία
Published: November 2021

Σκοπός της παρούσας μελέτης ήταν η διερεύνηση της επίδρασης της επιτάχυνσης του χεριού στις προωθητικές δυνάμεις έλξης και ανύψωσης του χεριού, της σχετικής συμμετοχής τους στο μέγεθος της συνισταμένης τους δύναμης στις επιμέρους υποβρύχιες φάσεις της χεριάς, καθώς και της επίδρασης του λακτίσματος των ποδιών στο πρότυπο της χεριάς, στον προσανατολισμό και στις δυνάμεις του χεριού, στο συγχρονισμό μεταξύ των άνω άκρων, στη διακύμανση της οριζόντιας ταχύτητας των ισχίων στα πλαίσια μιας χεριάς, στην αποδοτικότητα της χεριάς, και στην κλίση του κορμού κατά το sprint στο ελεύθερο στυλ κολύμβησης. Εννέα κολυμβήτριες κολύμπησαν με μέγιστη ένταση 2 Χ 25 m ελεύθερο, χωρίς και με λάκτισμα των ποδιών. Η υποβρύχια κίνησή τους καταγράφτηκε από 4 κάμερες, που τοποθετήθηκαν πίσω από 4 ειδικά περισκόπια. Ψηφιοποιήθηκαν συγκεκριμένα ανατομικά σημεία πάνω στο σώμα κάθε κολυμβήτριας και από τα κινηματικά χαρακτηριστικά, σε συνδυασμό με υδροδυναμικούς συντελεστές, εκτιμήθηκαν οι προωθητικές δυνάμεις που αναπτύχθηκαν από το δεξί τους χέρι. Όταν λαμβάνονταν υπόψη η επιτάχυνση του χεριού το μέγεθος των προωθητικών δυνάμεων ήταν μεγαλύτερο, με εξαίρεση την μέση δύναμη έλξης στο τελευταίο τμήμα της υποβρύχιας φάσης της χεριάς. Η μέση δύναμη έλξης ήταν μεγαλύτερη από τη δύναμη ανύψωσης στο μεσαίο τμήμα της χεριάς, ενώ στο τελευταίο τμήμα της ήταν μεγαλύτερη η δύναμη ανύψωσης. Όταν εκτελούνταν λάκτισμα των ποδιών αυξάνονταν σημαντικά η μέση κολυμβητική ταχύτητα κατά 13%, ενώ δεν διαφοροποιήθηκαν η συνισταμένη ταχύτητα και ο προσανατολισμός του χεριού, το μέγεθος και η διεύθυνση των προωθητικών δυνάμεων, ο δείκτης αποδοτικότητας Froude της χεριάς, καθώς και η διακύμανση της οριζόντιας ταχύτητας των ισχίων στα πλαίσια μιας πλήρους χεριάς. Αντίθετα μειώθηκαν σημαντικά ο δείκτης συγχρονισμού μεταξύ των δύο άνω άκρων και η κλίση του κορμού (13%). Συνεπώς, οι κολυμβητές θα πρέπει να επιταχύνουν τα χέρια τους από την αρχή της προς τα πίσω κίνησής τους, στο μεσαίο τμήμα της χεριάς να πατούν το νερό προς τα πίσω με μεγάλη γωνία επίθεσης και στο τελευταίο της τμήμα να σαρώνουν το νερό προς τα πίσω και έξω με μικρή γωνία επίθεσης. Αναφορικά με το λάκτισμα των ποδιών, η θετική του επίδραση στην κολυμβητική ταχύτητα, εκτός από την προφανή άμεση ανάπτυξη προωθητικών δυνάμεων από τα πόδια, θα μπορούσε να αποδοθεί στη μείωση της κλίσης του κορμού και κατά συνέπεια στον περιορισμό των δυνάμεων αντίστασης, ενώ φαίνεται να μην επηρεάζονται σημαντικά οι προωθητικές δυνάμεις που αναπτύσσονται από το χέρι και η αποδοτικότητα της χεριάς.
Γενετική κληρονομικού αγγειοοιδήματος
Authors: Βάτσιου Σοφία
Published: November 2021

Σκοπός: Σε περίπου 9,2% των ασθενών με κληρονομικό αγγειοοίδημα λόγω ανεπάρκειας του αναστολέα C1 εστεράσης, η παθογόνος μετάλλαξη δεν ανιχνεύεται με την αλληλούχηση των εξωνίων του SERPING1. Συμπεραίνεται ως εκ τούτου ότι η αιτιατή μετάλλαξη μπορεί να εντοπίζεται σε ιντρονική περιοχή του γονιδίου. Επιπλέον, μέχρι σήμερα έχουν ανιχνευτεί τέσσερις παθογονικές μεταλλάξεις στο εξώνιο 9 του F12 και έχουν συσχετιστεί με το FXII-HAE. Ενδιαφέρον παρουσιάζει η αναζήτηση μεταλλάξεων στο F12 πέρα από το εξώνιο 9. Κατόπιν αυτών σκοπός της μελέτης αποτέλεσε (α) η ανίχνευση παθογονικών ιντρονικών μεταλλάξεων στο SERPING1 και (β) η ανίχνευση νέων μεταλλάξεων στο γονίδιο F12 που δυνητικά ευθύνονται για την εμφάνιση του FXII-HAE.Ασθενείς και Μεθοδολογία: Χρησιμοποιώντας την τεχνολογία αλληλούχησης νέας γενεάς, η οποία στοχεύει ολόκληρο το SERPING1, προσδιορίστηκαν οι αλληλουχίες δεκαπέντε ασθενών με C1-INH-HAE χωρίς μεταλλάξεις στις εξωνικές περιοχές του γονιδίου. Από τις ιντρονικές μεταλλάξεις που εντοπίστηκαν μελετήθηκαν αυτές που είχαν συχνότητα μικρότερη από 5% και εξετάστηκαν με τη χρήση δέκα βιοπληροφορικών εργαλείων. Για τις φιλτραρισμένες μεταλλάξεις πραγματοποιήθηκαν οικογενειακές και λειτουργικές μελέτες στο επίπεδο του mRNA. Με στόχο την αλληλούχηση του γονιδίου F12, γονοτυπήθηκαν με τη πλατφόρμα NGS 197 ασθενείς με nC1-INH-HAE, 161 ασθενείς με C1-INH-HAE και 46 υγιή μέλη των οικογενειών τους. Η επαλήθευση των ανιχνευμένων μεταλλάξεων και οι οικογενειακές μελέτες πραγματοποιήθηκαν με αλληλούχηση κατά Sanger.Αποτελέσματα: Από τις 37 ιντρονικές μεταλλάξεις που ανιχνεύτηκαν στο γονίδιο SERPING1, διερευνήθηκαν περαιτέρω τρεις μεταλλάξεις, c.-22-155G>T, c.890-14C>G, c.1029+384A>G. Τα βιοπληροφορικά εργαλεία χαρακτήρισαν τις μεταλλάξεις ως παθογονικές, ενώ οι οικογενειακές μελέτες έδειξαν ότι οι μεταλλάξεις ανιχνεύονται μόνο στα ασθενή μέλη της εκάστοτε οικογένειας. Η λειτουργική μελέτη για τη μετάλλαξη c.-22-155G>T έδειξε αποικοδόμηση του μεταλλαγμένου αλληλομόρφου. Επιπλέον, στο F12 εντοπίστηκαν έξι μεταλλάξεις, τέσσερις από τις οποίες χαρακτηρίστηκαν ως καλοήθεις (c.41T>C, c.418C>G, c.1025C>T, c.530C>T) και δύο μεταλλάξεις άγνωστης παθογονικότητας (c.1530G>C, c.1768T>G). Τρεις συνώνυμες μεταλλάξεις (c.756C>T, c.711C>T, c.1599A>G), ο κοινός πολυμορφισμός c.619G>C και ο λειτουργικός πολυμορφισμός c.-4T>C ανιχνεύθηκαν σε συχνότητες αλληλομόρφων παρόμοιες με αυτές που παρουσιάζονται στη βάση gnomAD για τον ευρωπαϊκό πληθυσμό. Τέλος, ανιχνεύτηκαν οι δύο δημοσιευμένες παθογονικές μεταλλάξεις c.983C>A και c.892_909dup. Συμπεράσματα: Τρεις από τις 37 ιντρονικές μεταλλάξεις στο SERPING1 χαρακτηρίστηκαν ως παθογονικές και πιθανώς παθογονικές για το C1-INH-HAE. Επομένως, η χρήση της τεχνολογίας αλληλούχησης νέας γενεάς θα πρέπει να χρησιμοποιείται σε περιπτώσεις C1-INH-HAE, όπου οι τυπικές προσεγγίσεις αποτυγχάνουν να αποκαλύψουν τη αιτιατή μετάλλαξη. Επιπλέον, η ανάλυση ολόκληρης της μεταφραζόμενης περιοχής του F12 είναι σημαντική για την ανίχνευση νέων μεταλλάξεων που πιθανώς οδηγούν στην εμφάνιση του FXII-HAE.
Model development for the optimization of network operation in the aftermath of a catastrophic event
Authors: Κωνσταντινίδου Μαρία
Published: November 2021

Παρότι δεν βρίσκονται στο επίκεντρο του σχεδιασμού διαχείρισης έκτακτων καταστάσεων, σε περίπτωση καταστροφικών γεγονότων, ο ρόλος των μεταφορικών δικτύων είναι ζωτικής σημασίας καθώς εξασφαλίζουν συνδεσιμότητα μεταξύ των γεωγραφικών περιοχών και παρέχουν το απαραίτητο, υποκείμενο υπόβαθρο για την εκτέλεση έκτακτων επιχειρήσεων. Ταυτόχρονα, τα μεταφορικά δίκτυα είναι και τα ίδια τους ευάλωτα σε δομική και λειτουργική υποβάθμιση, ενώ η στοχαστικότητα που χαρακτηρίζει τη συμπεριφορά των χρηστών και οι διαφορετικές ανάγκες που προκύπτουν ως απόρροια των καταστροφικών γεγονότων αυξάνουν την ανάγκη για αποτελεσματική διαχείρισή τους. Κάτι τέτοιο, σε γενικές γραμμές, προϋποθέτει την αναδιαμόρφωση της λειτουργίας του δικτύου, συχνά με τη μορφή του επανασχεδιασμού αυτού, σε συνδυασμό με την αξιοποίηση άλλων στρατηγικών διαχείρισης. Κατά συνέπεια, η διαμόρφωση κατάλληλων εργαλείων διαχείρισης που θα μπορούν να συνυπολογίσουν τη λειτουργική κατάσταση του δικτύου και τις διαφορετικές συμπεριφορές των χρηστών και να τις αναδιοργανώσουν με βέλτιστο τρόπο προς όφελος της συνολικής λειτουργικότητας του δικτύου κρίνεται ως μεγάλης πρακτικής σημασίας. Υπό τέτοιες συνθήκες, τα εργαλεία αυτά θα μπορούν να διευκολύνουν τις σχετικές έκτακτες επιχειρήσεις και να προσδώσουν προστιθέμενη αξία στην όλη διαδικασία διαχείρισης καταστροφών.Σε αυτό το πλαίσιο, η παρούσα διδακτορική διατριβή στοχεύει στην εξέλιξη της έως τώρα έρευνας στο αντικείμενο της διαχείρισης καταστροφικών γεγονότων υιοθετώντας μία ολοκληρωμένη προσέγγιση για την ενίσχυση της λειτουργικότητας του δικτύου με εξέταση του ευρύτερου φάσματος της λειτουργίας αυτού. Το πλαίσιο που διαμορφώνεται με αυτόν τον τρόπο λαμβάνει υπ' όψιν του τόσο τη λειτουργική κατάσταση του δικτύου όσο και τα πρότυπα συμπεριφοράς των χρηστών και επιχειρεί μία αναδιοργάνωση του συστήματος στη βάση συγκεκριμένων στόχων: αυτό επιτυγχάνεται μέσω της χρήσης κατάλληλων στρατηγικών διαχείρισης, της ανάπτυξης ενός πολυ-παραγοντικού μέτρου απόδοσης, της διαμόρφωσης κατάλληλων υποθέσεων σε σχέση με την αντίληψη των πιθανών διαδρομών και της επιλογής αυτών από τους μετακινούμενους και της χρήσης του κατάλληλου είδους ανάλυσης. Η διδακτορική διατριβή εν τέλει εισηγείται ένα ολοκληρωμένο εννοιολογικό και μαθηματικό πλαίσιο για την αποτελεσματική διαχείριση των αναγκών που προκύπτουν σε ένα μεταφορικό δίκτυο στην περίοδο που έπεται ενός καταστροφικού γεγονότος. Το πλαίσιο μπορεί να χρησιμοποιηθεί ως μέθοδος σχεδιασμού από τους εμπλεκόμενους φορείς και υποδεικνύει μία ρεαλιστικότερη προσέγγιση επί του προβλήματος, με ρητή θεώρηση ορισμένων από τις στοχαστικότητες που εκ των πραγμάτων υπάρχουν στη διαχείριση μεταφορικών δικτύων αλλά συχνά εντείνονται στο μετα-καταστροφικό περιβάλλον.
Ο εθνοκεντρικός λόγος στη νεοελληνική τέχνη
Authors: Χριστόπουλος Κωνσταντίνος
Published: November 2021

Στην παρούσα διατριβή εξετάζονται οι μέθοδοι μέσα από τις οποίες μεταπολεμικά το έθνος κατέστη κεντρικό θεωρητικό εργαλείο αξιολόγησης των εικαστικών έργων και εκτίμησης της πορείας της νεοελληνικής τέχνης γενικότερα μέσα από τον λόγο ιστορικών της τέχνης, τεχνοκριτικών και καλλιτεχνών. Στόχος της είναι η ανάλυση των επιχειρημάτων εκείνων, τα οποία αναδεικνύουν έναν αμιγώς εθνικό χαρακτήρα πίσω από κάθε καλλιτεχνική έκφραση που την καθορίζει και την εξηγεί. Ποια είναι, όμως, τα όρια της νεοελληνικής τέχνης και ποιες οι απαρχές της; Ποιες ιδέες επιστρατεύτηκαν ώστε να πιστοποιηθεί ο μοναδικός χαρακτήρας της και να διασωθούν οι ιδιότητές της; Πώς διακρίνεται κάτι εντόπιο και ιθαγενές από κάτι αλλότριο και οθνείο; Ποιοι είναι οι αμιγώς εθνικοί «τύποι» της νεοελληνικής τέχνης ή τα εθνικά της υποκείμενα; Για ποιους λόγους και με ποιους τρόπους κατηγοριοποιούνται ως τέτοια; Πώς χρησιμοποιήθηκαν μεταπολεμικά έννοιες και τίτλοι, όπως, το «έθνος», η «παράδοση», ο «ελληνισμός» ή η «ρωμιοσύνη», η «αυτογνωσία», η «ιδιαιτερότητα» ή η «ιδιοσυστασία»; Ποιες οι προεκτάσεις του εθνοκεντρισμού ως βασικού πλαισίου ερμηνείας της πορείας της νεοελληνικής τέχνης και πώς χρησιμοποιείται; Με σκοπό την απάντηση των ερωτημάτων αυτών, η παρούσα μελέτη χωρίζεται σε τέσσερεις διαφορετικές ενότητες που αντιστοιχούν σε ισάριθμα κεφάλαια. Το σώμα της νεοελληνικής τέχνης ταξινομείται έτσι σε διακριτές υποπεριόδους με τις δικές τους «απαρχές» και αφετηρίες, ανάλογες με τα κυρίαρχα ζητήματα στις εικαστικές τέχνες διεθνώς και με βασικό κριτήριο το τι κάθε φορά θεωρείται εθνικό και δη ελληνικό και τι αλλότριο ή «ξένο». Το ζήτημα του προσδιορισμού των ιστορικών απαρχών της κρίνεται εδώ ως θεμελιώδες, καθώς τη διακρίνει καταστατικά από την τέχνη άλλων χωρών, με βάση κάποια ιδιαίτερα εθνικά χαρακτηριστικά, που διαφοροποιούνται με το πέρασμα του χρόνου.
Μοντελοποίηση ιδιοτήτων εδαφών από υπερφασματικές υπογραφές με χρήση τεχνικών υπολογιστικής νοημοσύνης
Authors: Τσακιρίδης Νικόλαος
Published: November 2021

Η παρούσα διατριβή πραγματεύεται το πρόβλημα της μοντελοποίησης των φυσικοχημικών ιδιοτήτων ενός εδαφικού δείγματος μέσω της φασματικής υπογραφής διάχυτης ανάκλασης του στο ορατό--υπέρυθρο ηλεκτρομαγνητικό φάσμα που λαμβάνεται στο εργαστήριο. Κύριος στόχος της αποτελεί την ανάπτυξη καινοτόμων μεθοδολογιών που εντάσσονται στο ευρύτερο πλαίσιο της ερμηνεύσιμης τεχνητής νοημοσύνης, ούτως ώστε τα μοντέλα να χαρακτηρίζονται από σημαντικό βαθμό ερμηνευσιμότητας. Το χαρακτηριστικό τους αυτό επιτρέπει τους ερευνητές και τους χρήστες να τα κατανοήσουν, να τα εμπιστευτούν καταλλήλως, αλλά και να τα διαχειριστούν, διότι επιτρέπει στα μοντέλα να εξηγήσουν τη διαδικασία συμπερασμού τους, να χαρακτηρίσουν τα δυνατά και αδύνατα σημεία τους, και να καταδείξουν πώς θα συμπεριφέρονται στο μέλλον ή σε νέα δεδομένα, διασφαλίζοντας τη μεταφερσιμότητά τους. Για τον σκοπό αυτό προτείνονται μεθοδολογίες που εντάσσονται στο γνωστικό αντικείμενο της υπολογιστικής νοημοσύνης. Συγκεκριμένα, αρχικώς προτείνεται μία οικογένεια αλγορίθμων για την ανάπτυξη εξελικτικών ασαφών συστημάτων. Ιδιαίτερο χαρακτηριστικό αυτών των συστημάτων είναι ο μεγάλος βαθμός ερμηνευσιμότητας τους, καθώς δημιουργούν απλά και εύληπτα μοντέλα βασισμένα σε κανόνες που προσιδιάζουν στις απλές συμπερασματικές προτάσεις του ανθρώπινου νου. Κάθε μέλος αυτής της οικογένειας εμφανίζει συγκριτικά πλεονεκτήματα σε σχέση με άλλα εξελικτικά ασαφή συστήματα που έχουν προταθεί στη βιβλιογραφία, και είναι σε θέση να αντιμετωπίζει προβλήματα μεγάλης διαστατικότητας του χώρου εισόδου επιτυγχάνοντας την επιθυμητή ισορροπία μεταξύ της ορθότητας των προβλέψεων και της δομικής πολυπλοκότητας των παραγόμενων βάσεων κανόνων. Κατόπιν, παρουσιάζονται τεχνικές μηχανικής μάθησης και μία τεχνική βαθιάς μάθησης που σχεδιάζονται έχοντας ως στόχο την επίτευξη μικρότερων σφαλμάτων πρόβλεψης αλλά και ταυτοχρόνως την εισαγωγή δομικών στοιχείων που επιτρέπουν την ερμηνεία των αποτελεσμάτων και των διαδικασιών συμπερασμού των μοντέλων. Στο πλαίσιο των ανωτέρω μεθοδολογιών, προτείνεται και η συνδυαστική χρήση διαφορετικών τεχνικών προ-επεξεργασίας φάσματος με γνώμονα την αξιοποίηση της συμπληρωματικής πληροφορίας που προκύπτει από τη χρήση αυτών. Οι προτεινόμενες διαδικασίες εφαρμόζονται σε μεγάλες φασματικές βιβλιοθήκες εδαφών που έχουν αναπτυχθεί τα τελευταία χρόνια.
Σύνθεση και μελέτη της δομής και της βιολογικής δράσης συμπλόκων ενώσεων μεταβατικών μετάλλων με υδραζόνες της 4-υδραζινο-κιναζολίνης
Authors: Κακουλίδου Χρυσούλα
Published: November 2021

Στα πλαίσια της παρούσας διδακτορικής διατριβής πραγματοποιήθηκε η σύνθεση τεσσάρων νέων παραγώγων υδραζονών της 4-υδράζινο-κιναζολίνης, η σύνθεση 24 νέων συμπλόκων ενώσεων με μεταβατικά μέταλλα με ligand τα νέα κιναζολινικά παράγωγα, παρουσία ή απουσία μη-στεροειδών αντιφλεγμονώδων φαρμάκων (ΜΣΑΦ), ο χαρακτηρισμός των νέων ενώσεων και η μελέτη της πιθανής βιολογικής τους δράσης. Ο χαρακτηρισμός των ενώσεων έγινε με φασματοσκοπικές (1Η-NMR, IR, UV-vis) και φυσικοχημικές τεχνικές (μετρήσεις μοριακής αγωγιμότητας). Η επίλυση των κρυσταλλικών δομών έγινε με κρυσταλλογραφία ακτίνων–Χ.Μελετήθηκε η βιολογική δράση των ενώσεων ως προς το DNA και συγκεκριμένα ο τρόπος και η ισχύς σύνδεσης των ενώσεων με το CT DNA (κινητικές μελέτες με φασματοσκοπία UV-vis, ιξωδομετρία, και κυκλική βολταμμετρία), η ικανότητα των ενώσεων να αντικαθιστούν το γνωστό παρεμβολέα του DNA αιθίδιο βρωμίδιο (κινητικές μελέτες με φασματοσκοπία φθορισμού) και η ικανότητα των ενώσεων να δρουν ως φωτο-/χημικές νουκλεάσες όταν επωαστούν με δίκλωνο κυκλικό πλασμιδιακό DNA ελέγχοντας την πιθανότητα φωτοδιάσπασης μέσω φωτοδυναμικών φαινομένων. Επίσης, υπολογίστηκαν οι σταθερές σύνδεσης των ενώσεων σε πρωτεΐνη ορού αίματος (BSA) και αξιολογήθηκαν οι υποτομείς της αλβουμίνης όπου οι ενώσεις προτιμούν να συνδέονται. Τέλος, αξιολογήθηκε η ικανότητα των ενώσεων να εξουδετερώνουν, in vitro ελεύθερες ρίζες. Τα αποτελέσματα της αλληλεπίδρασης των ενώσεων με το CT DNA έδειξαν ότι οι σύμπλοκες ενώσεις συνδέονται στο DNA πιθανότατα μέσω παρεμβολής με τα κατιονικά σύμπλοκα να εμφανίζουν και ηλεκτροστατική αλληλεπίδραση. Οι ενώσεις εμφανίζουν αξιόλογη δράση ως ενεργές φωτοχημικές νουκλεάσες με τις σύμπλοκες ενώσεις του Zn(II) να εμφανίζουν την καλύτερη δράση στην ορατή ακτινοβολία, ενώ οι ενώσεις με ΜΣΑΦ εμφανίζουν αξιόλογη διασπαστική δράση απουσία φωτός. Όλες οι ενώσεις εμφανίζουν ικανότητα ισχυρής και αντιστρεπτής σύνδεσης με την BSA , ενώ τις υψηλότερες τιμές έχουν οι ενώσεις με co-ligand τα ΜΣΑΦ. Τέλος, οι ενώσεις εμφανίζουν υψηλή ικανότητα αναγωγής του Η2Ο2.Συνολικά, ανάλογα με τη φύση του ligand, το είδος του μετάλλου και τη γεωμετρία γύρω από το κεντρικό μέταλλο οι νέες ενώσεις προτείνονται ως καινοτόμες βιοδραστικές ενώσεις με πιθανές εφαρμογές ως αντιοξειδωτικοί παράγοντες και στη θεραπεία του καρκίνο.
Φοιτητική συμμετοχή στη διακυβέρνηση
Authors: Παπαϊωάννου Ολυμπία
Published: November 2021

Η συμμετοχή των φοιτητών, ως εταίρων, στη χάραξη εκπαιδευτικής πολιτικής των κρατών-μελών σε συνάρτηση με την διαμόρφωση του Ευρωπαϊκού Χώρου Ανώτατης Εκπαίδευσης (ΕΧΑΕ) και τη λήψη αποφάσεων σε όλα τα επίπεδα διακυβέρνησης των ΑΕΙ (ιδρυματικό, εθνικό, ευρωπαϊκό) έχει αναδειχθεί σε μια από τις θεμελιώδεις αξίες της ευρωπαϊκής ανώτατης εκπαίδευσης. Τα τελευταία χρόνια στην Ελλάδα γίνονται όλο και πιο συχνές οι συζητήσεις σχετικά με την ενεργό συμμετοχή των φοιτητών, ως βασικών φορέων στις διαδικασίες λήψης απόφασης στη διαμόρφωση και υλοποίηση πολιτικών των πανεπιστημιακών οργάνων. Ωστόσο, οι πρακτικές για την προώθηση της συμμετοχής των φοιτητών στον ΕΧΑΕ είναι ακόμη περιορισμένες και απέχουν κατά πολύ από τα ανακοινωθέντα των ευρωπαίων υπουργών, καθώς η φοιτητική συμμετοχή επηρεάζεται σε μεγάλο βαθμό από το θεσμικό και κοινωνικοπολιτικό πλαίσιο εντός του οποίου λαμβάνει χώρα. Η παρούσα διατριβή αποτελεί μελέτη περίπτωσης της φοιτητικής συμμετοχής στο πεδίο της διακυβέρνησης και διασφάλισης ποιότητας της τριτοβάθμιας εκπαίδευσης στο Εθνικό και Καποδιστριακό Πανεπιστήμιο Αθηνών (ΕΚΠΑ). Η διατριβή εστιάζει στο βαθμό, τους τρόπους και τα επίπεδα φοιτητικής συμμετοχής, στους παράγοντες ενίσχυσης, καθώς και στις δυνατότητες βελτίωσής της. Από την ανάλυση α) των ποσοτικών δεδομένων σχετικά με το ποσοστό φοιτητικής συμμετοχής στην αξιολόγηση των μαθημάτων/διδασκαλίας και στις φοιτητικές εκλογές των 33 Τμημάτων του ΕΚΠΑ και β) των ποιοτικών δεδομένων από συνεντεύξεις με μέλη ΔΕΠ και ΜΟΔΙΠ του ΕΚΠΑ, προσδιορίζονται βασικοί παράγοντες που επηρεάζουν την ενεργό εμπλοκή των φοιτητών στη διακυβέρνηση του πανεπιστημίου. Περαιτέρω, αναδεικνύονται οι πρακτικές και πολιτικές που υιοθετούνται από ορισμένα Τμήματα για την ενίσχυση της φοιτητικής συμμετοχής, καθώς και οι τρόποι εφαρμογής της ευρωπαϊκής πολιτικής για τη φοιτητοκεντρική μάθηση στο πανεπιστήμιο.
Integral Ext groups between hook Weyl modules
Authors: Στεργιοπούλου Δήμητρα-Διονυσία
Published: November 2021

Υπολογίζουμε τις ομάδες ακέραιων επεκτάσεων μεταξύ Βάιλ προτύπων σχήματος χουκ σε βαθμούς 1 και 2 και το μέγιστο βαθμό όπου αυτές είναι μη μηδενικές.
Ο Δημήτριος Κυδώνης και η εποχή του
Authors: Πριγκιπάκης Ευάγγελος
Published: November 2021

Η παρούσα διατριβή αποτελεί την πρώτη συνολική και διεξοδική διερεύνηση και παρουσίαση της πολύπλευρης προσωπικότητας του Δημητρίου Κυδώνη (1323/24-1397) σε συνάρτηση με τη δύσκολη εποχή που έζησε. Η προσωπικότητα του Κυδώνη εξετάζεται όπως αυτή προβάλλει μέσα από το συγγραφικό του έργο, με ιδιαίτερη έμφαση στη διασωθείσα αλληλογραφία του και σε συνάρτηση με το λοιπό συναφές και γνωστό σύγχρονό του πηγαίο υλικό. Με τη λεπτομερή αποτύπωση του βίου και τη σφαιρική περιγραφή της ποικίλης δράσης του καλύπτεται το υπάρχον επιστημονικό κενό της έλλειψης μέχρι σήμερα συνολικής μονογραφίας για τον πολυτάλαντο αυτό άνδρα, εφόσον ανασυντίθεται για πρώτη φορά με πληρότητα η πορεία της ζωής του και αποτυπώνεται λεπτομερώς η πλούσια πολιτεία του ως διακεκριμένου πολιτικού, διανοούμενου και θεολόγου, αλλά και ως ενός ανθρώπου με ευρύ, ωστόσο στην πλειονότητά του εχθρικό, κοινωνικό περιβάλλον. Επιπλέον, με τη συνεξέταση των γεγονότων της εποχής του, η μελέτη επιχειρεί να συμβάλλει επίσης στην πληρέστερη κατανόηση και συμπλήρωση του ιστορικού γίγνεσθαι του δεύτερου μισού κυρίως του 14ου αι., μιας περιόδου εξαιρετικά κρίσιμης και ρευστής για την τύχη της Βυζαντινής Αυτοκρατορίας, αλλά και αρκετά σκοτεινής ακόμη για την έρευνα. Η διερεύνηση και η αποτύπωση των γεγονότων του βίου και της δράσης του Κυδώνη στη μελέτη κατέδειξε με σαφήνεια ότι ο υπό εξέταση ανώτατος αυτοκρατορικός αξιωματούχος και λόγιος υπήρξε μια από τις πλέον ισχυρές και επιφανείς πολιτικές και πνευματικές, αλλά και συνάμα εξαιρετικά αμφιλεγόμενες βυζαντινές προσωπικότητες του 14ου αι., δεδομένου ότι κατάφερε για μισό αιώνα περίπου να συνδυάσει ταυτόχρονα και κατά τρόπο επιτυχή στην πλέον δύσκολη εποχή για την αποδυναμωμένη και φθίνουσα σταδιακά Αυτοκρατορία τις ιδιότητες του ανώτατου αξιωματούχου, του λόγιου διανοούμενου, αλλά και του αντιπαλαμίτη θωμιστή θεολόγου, υπηρετώντας με αμετακίνητη αφοσίωση την αυτοκρατορική οικογένεια των Παλαιολόγων. Η μεταστροφή του στο Ρωμαιοκαθολικισμό, ωστόσο, αλλά και η επιμονή του για εκκλησιαστική ένωση με την υπαγωγή της Ορθόδοξης Εκκλησίας στον παπικό θρόνο, με σκοπό την επίτευξη της πολιτικής συμμαχίας με τη Δύση για τη διάσωση της Αυτοκρατορίας από τον οθωμανικό κίνδυνο, τον κατέστησε αμφιλεγόμενη, αποδοκιμαστέα και ανεπιθύμητη προσωπικότητα για τους αντιλατίνους και ανθενωτικούς στην πλειονότητά τους συμπατριώτες του. Για να επιτύχει τον σκοπό της, η διατριβή συγκροτείται από την εισαγωγή, όπου περιγράφεται το ιστορικό πλαίσιο και το δύσκολο περιβάλλον εντός του οποίου έζησε και έδρασε η οικογένειά του και κυρίως ο Δημήτριος, καθώς επίσης και τα πέντε κεφάλαια που ακολουθούν, στα οποία εξετάζονται λεπτομερώς οι επιμέρους χρονικές περίοδοι της πορείας του βίου σε συνδυασμό με την πλούσια πολιτική και πνευματική του δραστηριότητα στο πλαίσιο της εποχής του.
Το πρόβλημα του υπερβολικού χρέους
Authors: Πανουσάκη Σταυρούλα
Published: November 2021

Μελετάται η βραχυχρόνια και μακρoχρόνια σχέση των επενδύσεων, τoυ χρέoυς της κεντρικής κυβέρνησης, των απoταμιεύσεων, τoυ πληθωρισμoύ και της ανεργίας με την ανάπτυξη σε μια oμάδα oκτώ χωρών της ζώνης τoυ ευρώ, όπως (i) Βέλγιo, (ii) Γαλλία, (iii) Γερμανία, (iv) Ελλάδα, (v) Ιταλία, (vi) Oλλανδία, (vii) Πoρτoγαλία και (viii) Ισπανία χρησιμoπoιώντας τεχνικές του Μoντέλoυ διόρθωσης σφαλμάτων (Error Correction Model - ECM). Για την περίoδo πoυ εκτείνεται από τo 1975 έως τo 2016 διερευνώ τη σχέση των πέντε μακρooικoνoμικών μεταβλητών, (i) άμεσες ξένες επενδύσεις, (ii) χρέoς κεντρικής κυβέρνησης, (iii) ακαθάριστες εγχώριες απoταμιεύσεις (iv) πληθωρισμός, (v) ανεργία με τo ακαθάριστo εγχώριo πρoϊόν διερευνώντας επίσης τυχόν μη-συμμετρική και μη-γραμμική σχέση μεταξύ τoυ χρέoυς κεντρικής κυβέρνησης με την ανάπτυξη. Τα απoτελέσματα αναδεικνύoυν μια αρνητική (θετική) μακρoχρόνια σχέση χρέoυς και πληθωρισμoύ (απoταμίευση και ανεργία) με την ανάπτυξη στις νότιες χώρες της ζώνης τoυ ευρώ. Ωστόσo, στις χώρες της βόρειας ζώνης τoυ ευρώ τα απoτελέσματά μoυ απoκαλύπτoυν μια μακρoχρόνια αρνητική (θετική) σχέση μεταξύ χρέoυς και ανεργίας (απoταμίευση) με την ανάπτυξη. Παρατηρείται επίσης στατιστικά σημαντική μη-συμμετρική επίδραση μεταξύ της αρνητικής και θετικής μεταβoλής τoυ χρέoυς στην ανάπτυξη μόνo στις βόρειες χώρες της ζώνης τoυ ευρώ. Τέλoς, ερευνάται την μη-γραμμική σχέση αιτιότητας Granger μεταξύ χρέoυς και ανάπτυξης στην Ελλάδα με την χρήση αυτoπαλίδρoμων νευρωνικών δικτύων, όπoυ εντόπιζεται μη-γραμμική αιτιώδη σχέση μεταξύ τoυ χρέoυς και της ανάπτυξης.
Rhodes in the final Hospitaller years, 1502-1521
Authors: Φίλιψ Σίμον
Published: November 2021

Στόχος της συγκεκριμένης διδακτορικής διατριβής είναι να παρουσιάσει μια ισορροπημένη και πλήρη περιγραφή της περιόδου 1502-1521 αντλώντας στοιχεία από μη δημοσιευμένες πρωτογενείς πηγές που αφορούν τη Ρόδο και τα άλλα νησιά του Αιγαίου που βρίσκονταν υπό τον έλεγχο του Τάγματος των Ιωαννιτών Ιπποτών (εφεξής Τ.Ι.Ι.), η οποία θα εμπλουτίσει τη μέχρι πρότινος μονομερή ιστορία. Η συγκεκριμένη διδακτορική διατριβή στοχεύει αφενός να υπογραμμίσει τη συνέχεια της ζωής σε σχέση με τους δύο προηγούμενους αιώνες στη Ρόδο και στα άλλα νησιά που βρίσκονταν υπό τον έλεγχο του Τ.Ι.Ι., και αφετέρου να εστιάσει στην αλληλεπίδραση των μελών του Τ.Ι.Ι. με τις τοπικές κοινότητες, ελληνικές, λατινικές ή άλλες.
Αντεπανάσταση και δoσιλογισμός
Authors: Νάστος Δημοσθένης
Published: November 2021

Ο Σωτήριος Γκοτζαμάνης αποτελεί ιδιαίτερα αντιφατική προσωπικότητα στην ελληνική πολιτική ιστορία του εικοστού αιώνα. Για παράδειγμα, μολονότι καταδικάστηκε δύο φορές σε θάνατο για δοσιλογισμό, η προτομή του κοσμεί στη Θεσσαλονίκη την πινακοθήκη της Εταιρείας Μακεδονικών Σπουδών, η οποία περήφανα τον έχει ανακηρύξει ευεργέτη της. Επιπρόσθετα η έντονη παρουσία του στα πολιτικά πράγματα της χώρας για παραπάνω από πέντε δεκαετίες, ιδιαίτερα στην κεντρική πολιτική σκηνή κατά την Κατοχή, δεν έχει αφήσει ανάλογο στίγμα της σημασίας της. Ο πολιτικός που κινούσε τα νήματα δύο κατοχικών κυβερνήσεων βρίσκεται ξεχασμένος στο περιθώριο της ιστορίας. Ποιες είναι οι αιτίες πίσω από τον παραμερισμό του, για παραπάνω από δύο χρόνια, «τσάρου της οικονομίας» της κατοχικής Ελλάδας; Ποιες είναι οι λεπτομέρειες της πολιτικής καριέρας του; Πώς συνδέεται η ρητορική με την πρακτική του; Ο κύριος στόχος της παρούσας διατριβής είναι διττός. Αφενός, να ρίξει φως στην πολιτική σταδιοδρομία του δοσίλογου πολιτικού στο σύνολό της, με έμφαση στην ανασύσταση των πολιτικών και κοινωνικών πλαισίων της ιστορικής περιόδου μέσα στην οποία έδρασε. Αφετέρου, να παρακολουθήσει αυτή την πορεία μέσα από το πρίσμα των αναλυτικών εργαλείων που προσφέρουν οι σύγχρονες φασιστικές σπουδές. Με άλλα λόγια, επικεντρώνομαι στο σύνολο της πολιτικής του δράσης, χωρίς όμως να ρίχνω το βάρος είτε αποκλειστικά στη ρητορική είτε αποκλειστικά στις πράξεις του. Μεριμνώ ιδιαίτερα για την ανάλυση στοιχείων όπως η προσαρμοστικότητα της ρητορικής του, οι αντιφάσεις ανάμεσα σε λόγους και πράξεις, οι μέθοδοι άσκησης πολιτικής και τα εργαλεία πολιτικής επικοινωνίας που μετήλθε. Παράλληλα επιχειρώ να φωτίσω ένα βασικό κομμάτι της σταδιοδρομίας του, τις σχέσεις του με το συντηρητικό στρατόπεδο. Τέλος η πολύπλευρη δράση του αποτελεί χρήσιμο παράδειγμα για την εξαγωγή συμπερασμάτων σχετικά με την πολιτική κατάσταση στη μεσοπολεμική, κατοχική και μεταπολεμική Ελλάδα.